CELEX: 62021TN0561
Language: da
Date: 2021-09-08 00:00:00
Title: Sag T-561/21: Sag anlagt den 8. september 2021 — HSBC Holdings m.fl. mod Kommissionen

25.10.2021   
            
            
               DA
            
            
               Den Europæiske Unions Tidende
            
            
               C 431/54
            
         
      Sag anlagt den 8. september 2021 — HSBC Holdings m.fl. mod Kommissionen
      (Sag T-561/21)
      (2021/C 431/63)
      Processprog: engelsk
      
         Parter
      
      
         Sagsøgere: HSBC Holdings plc (London, Det Forenede Kongerige), HSBC Bank plc (London) og HSBC Continental Europe (Paris, Frankrig) (ved barristers M. Demetriou og D. Bailey, solicitor M. Simpson og advokaterne C. Angeli, M. Giner Asins og C. Chevreste)
      
         Sagsøgt: Europa-kommissionen
      
         Sagsøgernes påstande
      
      
                  —
               
               
                  Artikel 1 i Kommissionens afgørelse C(2021) 4600 final af 28. juni 2021, der blev meddelt den 29. juni 2021 (»den anfægtede afgørelse«), om ændring af Kommissionens afgørelse C(2016) 8530 final af 7. december 2016 (»2016-afgørelsen«) (AT.39914 — Rentederivater i euro) og 2016-afgørelsens artikel 2, litra b), annulleres.
               
            
                  —
               
               
                  Subdidiært nedsættes den bøde, som sagsøgerne er blevet pålagt, væsentligt til et beløb, som Retten måtte anse for passende.
               
            
                  —
               
               
                  Kommissionen tilpligtes at betale sagsøgernes omkostninger, eller subsidiært en passende del af sagsøgernes omkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat fem anbringender.
      
                  1.
               
               
                  Første anbringende, hvormed det gøres gældende, at den anfægtede afgørelse blev vedtaget efter forældelsesfristen på 10 år, der løb fra overtrædelsens ophør den 27. marts 2007. Sagsøgtes beføjelse til på ny at pålægge sagsøgerne en bøde var følgelig forældet.
               
            
                  2.
               
               
                  Andet anbringende, hvormed det gøres gældende, at sagsøgte begik en retlig fejl og/eller foretog en urigtig vurdering, da denne beregnede værdien af sagsøgernes afsætning på grundlag af den diskonterede kontante indtjening. Sagsøgerne har anført, at den diskonterede kontante indtjening er en vilkårlig og uhensigtsmæssig målestok for værdien af afsætningen i sektoren for rentederivater i euro. Navnlig afspejler den diskonterede kontante indtjening hverken overtrædelsens økonomiske betydning eller omfanget af HSBC’s bidrag til denne overtrædelse.
               
            
                  3.
               
               
                  Tredje anbringende, hvormed det gøres gældende, at sagsøgte foretog en urigtig vurdering og/eller gav en utilstrækkelig begrundelse for satsen for den reduktionsfaktor, som denne anvendte til at beregne sagsøgernes diskonterede kontante indtjening.
               
            
                  4.
               
               
                  Fjerde anbringende, hvormed det gøres gældende, at sagsøgte begik en fejl ved sin vurdering af grovheden af sagsøgernes overtrædelse samt ved pålæggelsen af ekstrabeløbet og fastsættelsen af størrelsen af dette ekstrabeløb.
               
            
                  5.
               
               
                  Femte anbringende, hvormed det gøres gældende, at den bøde, som sagsøgerne er blevet pålagt, er uforholdsmæssigt høj. Sagsøgerne har især gjort gældende, at sagsøgte begik en fejl ved sin vurdering af de formildende omstændigheder omkring sagsøgernes overtrædelse. Sagsøgerne har yderligere anført, at sagsøgte tillagde det utilstrækkelig vægt, at sagsøgernes deltagelse i den samlede og vedvarende overtrædelse både var mindre omfattende og mindre alvorlig end konstateret ved 2016-afgørelsen, således som Retten fastslog i sag T-105/17 HSBC mod Kommissionen (1). Følgelig har sagsøgerne anmodet Retten om at fastsætte en langt lavere bøde, som på rimelig vis afspejler, hvad sagsøgerne gjorde.
               
            
         (1)  Dom af 24.9.2019, HSBC Holdings m.fl. mod Kommissionen, T-105/17, EU:T:2019:675.